ປະທານາທິບໍດີອິຣ່ານຊວນ​ເຊີນ ​ປ. ​ໂອ​ບາ​ມາໂຕ້​ວາທີ​ກັນ
ທ່ານ​ພ້ອມ​​ແລ້ວທີ່​ຈະໂຕ້​ວາທີກັບ​ປະທານາທິບໍດີສະຫະລັດ ​ໃນ​ທາງ​ໂທລະພາບ​​ແບບນຶ່ງ​ຕໍ່​ນຶ່ງ ​ຢູ່ສໍານັກງານ​ໃຫຍ່ຂອງ ອົງການ​ສະ​ຫະປາຊາດ
ທ່ານ Mahmoud Ahmadinejad ປະທານາທິບໍດີຂອງ IRAN ກ່າວໃນວັນຈັນວານນີ້ວ່າ ທ່ານພ້ອມແລ້ວທີ່ຈະພົບ ກັບປະທານາທິບໍດີສະຫະລັດ ໃນການໂຕ້ວາທີກັນທາງ ໂທລະພາບແບບນຶ່ງຕໍ່ນຶ່ງ ຢູ່ສໍານັກງານໃຫຍ່ຂອງອົງການ ສະຫະປະຊາຊາດ ທີ່ນິວຢອກ ໃນເດືອນໜ້ານີ້ ທ່ານ Ahmadinejad ຍັງເວົ້າວ່າ ພວກທ່ານທັງສອງ ອາດສາມາດສະເໜີວິທີການແກ້ໄຂບັນຫາຕ່າງໆຂອງໂລກ ແລະເບິ່ງວ່າຜູ້ໃດຈະມີວິທີແກ້ໄຂທີ່ດີ ກວ່າ ທາງສະຫະລັດແມ່ນໄດ້ປະຕິເສດ ຕໍ່ການສະເນີເເນະແບບນີ້ ມາແລ້ວໃນອະດີດ ແລະ ກ່າວຫາ Iran ວ່າຊອກຫາຊ່ອງທາງເພື່ອສ້າງອາວຸດນີວເຄລຍ ຊຶ່ງເປັນຂໍ້ຫາທີ່ທາງ Iran ໄດ້ປະຕິເສດ ສະຫະລັດຢາກໃຫ້ແກ້ໄຂບັນຫາໂຄງ ການສ້າງອາວຸດນີວເຄລຍ ຂອງອິຣ່ານນີ້ ຜ່ານການດຳເນີນການທູດຢ່າງເປັນທາງການ